Números racionais. Mesturas e disolucións

- Números racionais. Mesturas e disolucións
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de actividades
  - 2.1 Fraccións
    - 2.1.1 Fraccións equivalentes
    - 2.1.2 Simplificación dunha fracción
    - 2.1.3 Número racional
    - 2.1.4 Transformación de varias fraccións noutras equivalentes co mesmo denominador común
  - 2.2 Operacións con fraccións
    - 2.2.1 Suma e resta de fraccións
    - 2.2.2 Multiplicación de fraccións
    - 2.2.3 División de fraccións
    - 2.2.4 Operacións combinadas. Xerarquía das operacións
    - 2.2.5 Fraccións e calculadora
  - 2.3 Números decimais
    - 2.3.1 Redondeo dun número decimal
    - 2.3.2 Representación dun número racional na recta numérica
  - 2.4 Notación científica
    - 2.4.1 Números moi grandes
    - 2.4.2 Números moi pequenos
    - 2.4.3 Operacións con números en notación científica
  - 2.5 Estados de agregación da materia
  - 2.6 Substancias puras e mesturas
  - 2.7 Técnicas de separación de mesturas
  - 2.8 Disolucións
    - 2.8.1 Disolucións diluídas, concentradas e saturadas
  - 2.9 Concentración das disolucións
    - 2.9.1 Masa de soluto por volume de disolución (g/L)
    - 2.9.2 Porcentaxe en masa
    - 2.9.3 Porcentaxe en volume
  - 2.10 Recuncho de lectura
- 3. Resumo de contidos
- 4. Actividades complementarias
- 5. Cuestionario de avaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.5 Estados de agregación da materia

Se observamos arredor de nós atopamos que a materia pode estar en tres estados: sólido, líquido e gasoso. Estas tres formas de presentarse a materia chamámolas estados de agregación da materia. A razón do termo "agregación" verémola na seguinte unidade didáctica.

En cada un destes estados a materia posúe propiedades diferentes; revisamos deseguido algunhas delas.

- Sólido. A maioría dos obxectos que utilizamos son sólidos: ferramentas, moblaxe, libros, roupa, electrodomésticos, etc. Teñen forma fixa, aínda que facendo forza neles poidan deformarse; se os comprimimos case non diminúen de volume (agás que teñan ocos ou poros con aire no seu interior). Non se difunden e non poden fluír.
- Líquido. Non teñen forma fixa, adáptanse á forma do recipiente onde estean metidos (vaso, botella, etc.). Non son compresibles: se os comprimimos case non diminúen de volume. Son fluídos, é dicir, poden esvarar sobre unha superficie ou moverse facilmente polo interior de tubos. Tampouco se difunden.
- Gasoso. Non teñen forma fixa nin volume constante. Os gases espállanse por todo o volume do recipiente que os contén: difúndense. Tamén son fluídos como os líquidos.

No cadro seguinte recollemos as propiedades dos gases, sólidos e líquidos.

  | Estados de agregación da materia
  Sólido | Líquido | Gasoso
  Volume | Fixo | Fixo | Variable
  Forma | Teñen forma propia | Non teñen forma propia | Non teñen forma propia
  Comprensibilidade | Non diminúen de volume | Non diminúen de volume | Cambian de volume
  Difusión | Non se difunden | Non se difunden | Difúndense

Actividades propostas

S17. Podemos atopar moitas substancias nos tres estados: a auga é o caso máis coñecido, xa que pode ser sólida (xeo ou neve), líquida e gasosa (vapor). Coñece outras substancias que poidan estar en dous ou tres estados de agregación?

S18. Diga se son verdadeiras ou falsas estas afirmacións. Explique as súas respostas.

a) Como un sólido ten forma fixa, daquela non pode cambiar de forma.

b) Os líquidos e os gases móvense con dificultade polo interior dos tubos.

c) Os líquidos e os gases difúndense polo recipiente no que están contidos.

### Retroalimentación

S17.

O ferro é sólido a temperatura ambiente, pero cando soldamos dúas pezas fundímolo a líquido, e igual ocorre cando soldamos con estaño. O mel co frío solidifica, coa calor volve ser líquido. O alcohol e a gasolina son líquidos, pero pasan a vapor con moita facilidade.

S18.

a) Falso. Facéndolle forza podemos rachalo ou deformalo.

b) Falso. Móvense doadamente polos tubos, agás no caso dos líquidos moi viscosos.

c) Falso. Os gases difúndense por todo o recipiente, os líquidos só na parte inferior.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »