Números racionais. Mesturas e disolucións

- Números racionais. Mesturas e disolucións
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de actividades
  - 2.1 Fraccións
    - 2.1.1 Fraccións equivalentes
    - 2.1.2 Simplificación dunha fracción
    - 2.1.3 Número racional
    - 2.1.4 Transformación de varias fraccións noutras equivalentes co mesmo denominador común
  - 2.2 Operacións con fraccións
    - 2.2.1 Suma e resta de fraccións
    - 2.2.2 Multiplicación de fraccións
    - 2.2.3 División de fraccións
    - 2.2.4 Operacións combinadas. Xerarquía das operacións
    - 2.2.5 Fraccións e calculadora
  - 2.3 Números decimais
    - 2.3.1 Redondeo dun número decimal
    - 2.3.2 Representación dun número racional na recta numérica
  - 2.4 Notación científica
    - 2.4.1 Números moi grandes
    - 2.4.2 Números moi pequenos
    - 2.4.3 Operacións con números en notación científica
  - 2.5 Estados de agregación da materia
  - 2.6 Substancias puras e mesturas
  - 2.7 Técnicas de separación de mesturas
  - 2.8 Disolucións
    - 2.8.1 Disolucións diluídas, concentradas e saturadas
  - 2.9 Concentración das disolucións
    - 2.9.1 Masa de soluto por volume de disolución (g/L)
    - 2.9.2 Porcentaxe en masa
    - 2.9.3 Porcentaxe en volume
  - 2.10 Recuncho de lectura
- 3. Resumo de contidos
- 4. Actividades complementarias
- 5. Cuestionario de avaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.10 Recuncho de lectura

  Unha mestura perigosa: o tabaco
  O tabaco é un produto vexetal obtido das follas de varias plantas do xénero Nicotiana, en concreto Nicotiana tabacum. O tabaco está composto polo alcaloide nicotina, que está na folla da planta en proporcións variables, entre o 1 % e o 12 %. O resto é o alcatrán, substancia escura e resinosa composta por varias substancias químicas, moitas delas xeradas pola combustión do cigarro, como cianuro de hidróxeno, monóxido de carbono, dióxido de carbono, óxido de nitróxeno, amoníaco, etc. Segundo a OMS (Organización Mundial da Saúde) hai no mundo máis de 1.100 millóns de fumadores e fumadoras, que consomen unha media diaria de 14 cigarros, o que representa un total de 5.6 billóns de cigarros cada ano. Actualmente o xeito de consumo máis habitual é a inhalación dos produtos de combustión do tabaco. No extremo do cigarro que se está a queimar alcánzanse temperaturas altísimas. Os cigarros modernos teñen moito máis que tabaco. Conteñen nicotina, que é unha droga altamente aditiva, e ademais mestúranse centos de aditivos que van desde adozantes ata compostos amoniacais. Aínda que as compañías tabaqueiras xeralmente alegan que moitos dos aditivos que usan están aprobados para o consumo humano, as súas propiedades químicas altéranse cando son sometidos ás altas temperaturas que se alcanzan no extremo, facéndoos potencialmente tóxicos ou activos farmacoloxicamente. Aditivos como o amoníaco elevan o nivel do pH do fume do cigarro, xerando altos niveis de nicotina "libre" que se absorbe máis rapidamente no organismo humano. Engádense edulcorantes e sabores artificiais que enmascaran o desagradable sabor do tabaco facéndoo máis agradable para os nenos e para os que se inician no seu consumo. O mentol e outros úsanse coa finalidade de adormecer a gorxa de xeito que os fumadores non sintan os efectos irritantes do fume. Recentemente as industrias tabaqueiras foron obrigadas a publicar os ingredientes dos cigarros. Esas interminables listaxes (http://www.altadis.com/es/corporate/documents/20061231-Ingtab_07_RYO-ES.pdf) evidencian os aditivos que se lles engaden ás máis de vinte substancias tóxicas e canceríxenas que se liberan de forma natural ao queimar o cigarro. Algúns ingredientes perigosos son: Acetaldehido. Traballa en sinerxía coa nicotina co fin de incrementar a adicción. Acetona. Disolvente tóxico. Amoníaco. Facilita a absorción da nicotina. Cadmio. Canceríxeno. Monóxido de carbono. Tóxico, impide a chegada de osíxeno ao sangue. Cacao. Adozante e broncodilatador, permite inhalar o fume máis profundamente. Formaldehido. Posible canceríxeno. Nitrosaminas. Canceríxenas.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »